**Издухай листата**

*Необходими материали:* хартия или салфетки, нарязани на малки парченца, тебешир или тиксо за маркиране на игралното поле, сламки с броя на участниците.

На полето за играта нарисувайте кръг с диаметър 1,5м и го разделете на четири равни части. Поставете във всяка от тях равен брой от нарязаната хартия. Определете четири отбора, които ще се включат в състезанието. Всеки състезател получава сламка. При сигнал за начало отборите трябва да издухат с помощта на сламките хартийките от тяхното поле и да ги вкарат в противниковите. Определете продължителност на играта. Победител е отборът, който накрая има най-малко хартийки в полето си.

За листа може да се използват и късчета памук, пера от възглавница и др.